ⵛⴰⵍⴰ

ⵛⴰⵍⴰ ⵜⴳⴰ ⵜⴰⵎⵏⴰⴹⵜ ⵜⴰⵏⵎⴰⵣⵔⵓⵢⵜ ⴳ ⵜⴰⵎⴰ ⵏ ⵜⵖⵔⵎⵜ ⵏ ⵕⵕⴱⴰⵟ، ⴷⴳ ⵜⵎⵓⵔⵜ ⵏ ⵍⵎⵖⵔⵉⴱ, ⴰⵎⵣⵔⵓⵢ ⵏ ⵛⴰⵍⴰ ⵢⵓⵖⴰⵍ ⴰⵔ ⵜⴰⵊⵕⵎⴰ ⵜⵉⵙ ⵚⴹⵉⵚⵜ ⴷⴰⵜ ⵜⴰⵍⴰⵍⵉⵜ ⵏ ⵄⵉⵙⴰ ⴰⵎⴰⵙⵉⵃ.

ⵜⵍⵍⴰ ⵛⴰⵍⴰ ⴷⴳ ⵉⴷⵍⵉⵙⵏ ⴷ ⵡⴰⵔⵔⴰⵜⵏ ⵉⵣⴰⵢⴽⵓⵜⵏ ⵓⵚⴼⵏⵜ ⵉⵏⵎⴰⵣⵔⴰⵢⵏ  ⴰⵎ  ⵜⵉⵖⵔⵎⵜ ⵜⴰⵎⵥⵢⴰⵏⵜ ⵜⵣⴳⴰ ⵖⴰⴼ ⵡⴰⵙⵉⴼ ⵉⵜⵜⴰⵙⵉ ⵉⵙⵎ "ⵛⴰⵍⴰ ⴽⵓⵍⵓⵏⵢⴰ" (ⵙ ⵜⴰⵍⴰⵜⵉⵏⵉⵜ: Sala Colonia) ⵏⵏⴰ ⵉⵍⵍⴰⵏ ⵜⵓⵔⴰ ⵜⴰⵎⴰ ⵏ ⵡⴰⵙⵉⴼ ⵏ ⴰⴱⵉ ⵔⴰⵇⵔⴰⵇ.  
ⵜⵉⵖⵔⵎⵜ ⵏ ⵛⴰⵍⴰ ⵜⴱⵓⵖⵍⴰ   ⴷⴷⴰⵡ ⵓⵏⴱⴱⴰⴹ ⵏ ⵉⴳⵍⵍⵉⴷⵏ ⵉⵎⴰⵣⵉⵖⵏ  ⴳ ⵓⵣⵎⵣ ⵏ  ⴰⴳⵍⵍⵉⴷ ⵢⵓⴱⴰ ⵡⵉⵙ ⵙⵉⵏ  ⴷ ⴰⵔⵔⴰⵡ ⵏⵏⵙ ⴱⴰⵟⵍⵉⵎⵓⵙ، ، ⵎⴽ ⵍⵍⴰⵏ ⵉⴷⵔⵉⵎⵏ ⵓⵙⵉⵏ ⵉⵙⵎ ⵏⵏⵙ. ⴷⴼⴼⵉⵔ ⴰⵙⴳⴳⴰⵙ 40 ⵏ ⵜⵍⴰⵍⵉⵜ ⵏ ⵄⵉⵙⴰ, ⵜⵥⵕⴰ ⵜⵖⵔⵎⵜ ⴰⴱⴷⴷⵍ ⴰⵎⴰⵢⵏⵓ ⴷⴷⴰⵡ ⵓⵏⴱⴱⴰⴹ ⴰⵔⵓⵎⴰⵏⵉ،  ⵜⴱⵓⵖⵍⴰ ⵙ ⵓⴱⴷⴷⵍ  ⵏ ⵓⴷⵎ ⵏⵏⵙ ⴰⵖⵔⵎⴰⵏ  ⵙ ⵜⴰⵔⵏⵓⵜ ⵏ ⵡⴰⵏⵏⴰⵔ ⴰⵎⴰⵜⵜⵓ ⴷ ⵉⵔⴰⴷⴰⴱⵏ ⴷ ⴰⵎⵙⴳⴷ ⵓⵏⵚⵉⴱ ⴷ ⵓⵙⴳⵉⴷⵔ ⵙ ⵓⵖⵔⴰⴱ ⴰⵏⵎⵢⴰⵡⴰⴹ ⵉⵙⵙⵏⵜⵉ ⵙⴳ ⵓⴼⵜⴰⵙ ⴰⵟⵍⴰⵙⴰⵏ ⴰⵔ ⵉⵡⵜⵜⴰ ⵏ ⵡⴰⵙⵉⴼ ⵏ ⵄⴽⵔⴰⵛ. ⴷⴳ ⵓⵙⴳⴳⴰⵙ 144 ⵉⵙⵙⵓⵜⵍ  ⵉ ⵜⵖⵔⵎⵜ ⴰⵖⵔⴰⴱ ⵏ ⵓⵙⵜⴰⵏ، ⵜⵇⵇⵉⵎ ⵛⴰⵍⴰ ⴷⴷⴰⵡ  ⵉⵔⵓⵎⴰⵏⵉⵢⵏ ⴰⵔ ⴰⵏⴳⴳⴰⵔⵓ ⵏ ⵜⴰⵙⵓⵜ ⵜⵉⵙ ⴽⴽⵓⵥⵜ ⵏⵖ ⵜⴰⵣⵡⴰⵔⴰ ⵏ ⵜⴰⵙⵓⵜ  ⵜⵉⵙⵙ ⵙⵎⵎⵓⵙⵜ ⵏ ⵜⵍⴰⵍⵉⵜ ⵏ ⵄⵉⵙⴰ. ⵙⵓⵍⵏ ⵉⵡⵜⵜⴰ ⵏ ⵜⵖⵔⵎⵜ ⵜⴰⵣⴰⵢⴽⵓⵜ ⵓⵔ ⵜⵡⴰⵙⵙⵏ. 
ⵜⵇⵇⵉⵎ ⵛⴰⵍⴰ ⵜⵡⴰⵣⵡⴰⴳ ⵙⴳ ⵜⴰⵙⵓⵜ ⵜⵉⵙⵙ ⵙⵎⵎⵓⵙⵜ ⴰⵔ ⵜⴰⵙⵓⵜ ⵜⵉⵙⵙ ⵎⵔⴰⵡⵜ ⵏ ⵜⵍⴰⵍⵉⵜ ⵏ ⵄⵉⵙⴰ.
ⵉⵙⴰⵖⵓⵍⵏ